Britania me paralajmërim të fortë për Oxfam-in
Britania ka paralajmëruar se do të anulojë fondet për shoqatat humanitare që lejojnë abuzime, pas skandalit me Oxfam-in.
Britania e bëri paralajmërimin dje, pasi u bë e ditur se Oxfam, një nga organizatat më të mëdha në vend, nuk kishte bërë publike pushimin nga puna në 2011 të punonjësve në poste të larta që kishin frekuentuar prostituta në Haiti, disa prej të cilave mund të kenë qenë në moshë të mitur. Shoqata kishte operacione humanitare në Haiti pas tërmetit shkatërrimtar të 2010-s që la mbi 200 mijë të vdekur dhe plagosi rreth 300 mijë të tjerë. Afro 1.5 milionë haitianë mbetën pa strehë. shprehet Sekretarja britanike për Zhvillimin Ndërkombëtar, Penny Mordaunt. Oxfam-i nuk i kishte përcjellë hollësitë e plota mbi hetimet Komisionit për Shoqatat Bamirëse në Britani, një institucion që mbikqyr veprimtaritë humanitare. Kritikët thonë se hetimet kanë dëshmuar se punonjës të organizatës kanë ushtruar pushtet mbi individë në nevojë dhe në rrethana të dëshpëruara. Oxfam nuk kishte informuar as qeverinë haitiane. Tani ambasadori haitian në Londër do që agjencia të kërkojë publikisht falje. pyet ambasadori i Haitit në Londër, Bocchit Edmond. Katër zyrtarë u pushuan dhe tre të tjerëve iu dha mundësia për të dhënë dorëheqjen, ndër ta edhe drejtori i Oxfam-it për Haitin. Por ata morën nga Oxfam-i referenca për punësim me organizata të tjera. Shefi ekzekutiv i Oxfam-it, Mark Goldring thotë se është një moment i turpshëm për organizatën, por hedh poshtë akuzat se ka pasur përpjekje për ta mbuluar skandalin. Në 2017, Oxfam-i mori 45 milionë dollarë nga qeveria britanike, si dhe mbi 200 milionë dollarë donacione nga vetë populli britanik.